Levél a Mikulástól

Dicsőség Jézusnak, a mi Krisztusunknak,

Köszöntöm Őt, s kedves családtokat!

Jézus nevében jöttem én hozzátok,

a sokat emlegetett Mikulás vagyok.

Talán meglepődtök, noha vártatok,

De biztos gondoltátok, hogy nem is vagyok.

Igaz a történet, nem mese, nem álom,

Hogy élt egy püspök, no várj csak, sorjában elmondom.

Valamikor régen, ezerhatszáz éve, 

Ázsiában, Mira városában éltem.

Ott szolgáltam Istent, szent Egyházát, népét.

Szeretettel, jótettekkel kerestem a kedvét.

Hogy püspök lettem, megköszöntem Istennek,

Így segíteni jobban tudtam az embereken.

Minden népem, gazdagságom, hatalmam,

Istennek rajtuk keresztül adtam vissza.

Nem csináltam semmi nagyot, rendkívülit,

Csak tettem, mit tennem kellett, s kell nektek is.

Felfedezni Jézust minden emberben,

segíteni szeretettel, ahol csak lehet.

Mondják, hogy kilétem mindig eltitkoltam,

de döntsétek el ti, kit illet a hála.

Engem- e, ki csak közvetítő voltam,

vagy Istent, ki a jóság és szeretet forrása?!

Képzeljétek el, egyszer hogy jártam!

Hiába titkolóztam, bizony lebuktam.

Mesélik is rólam a világban szerte.

Jobb, ha ti is tőlem tudjátok meg.

Élt egyszer egy szegény ember s annak három lánya,

De férjhez adni őket bizony nem tudta.

Majd eladta őket a nagy szegénységben.

S én tűrtem volna, engedtem volna ezt?!

Volt pénzem, hát adtam, esténként egy zsákkal.

Három lány, három este, három zsák arany.

És ugye, mit tesz egy kíváncsi apa...

megles az utolsó este, és lebuktat!

Egy kicsit bosszankodtam, de már nem bánom,

Ha már kiderült, tanuljatok példámon.

Tedd a jót, szeress, viszonzást, hálát ne várj,

Istentől kapod érte dicső koronád.

Engem jó Urunk a földről elszólított,

szeretett népemtől hát meg kellett válnom.

Nem sajnáltam én ezt, mert fönt mégiscsak jobb.

Dicsérjük Istent szentek, angyalok.

Hanem a sok szegény, árvák és gyermekek,

nekik most ki segít? Velük mi legyen?

Észrevette Isten kicsike bánatom,

kegyes szeretettel mosolyogva így szólt:

„Évente, mikor nevednapja lészen,

Mikulásként járhatsz a földkerekségen.

S ami jót műveltél, míg a földön volát,

folytathatod bátran, titkok útján, módján.”

És halálom után, kik szívből szerettek,

Ajándékot adtak rám emlékezve.

Így élek még ma is az emberek szívében.

Mások által szerzek sokaknak örömet.

Ha tetszik az életem, kövesd a példámat.

Szeresd a Jóistent s minden embertársad.

